Diari Oficial de la Generalitat Valenciana


Sumari del DOGV 10549, del 13-12-2024 (2024/13275)

RESOLUCIÓ d’11 de desembre de 2024, per la qual s'adjudiquen les subvencions a les entitats locals previstes en el Pla de recuperació, transformació i resiliència, projecte C24.I02.P04 «Dotació bibliogràfica per a les biblioteques i agències de lectura públiques», finançat per la Unió Europea - NextGenerationEU, incloses en la línia S8616000 dels pressupostos de la Generalitat per a l’exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10544

Data del DOGV
:   13-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13542

CVE
:   BVKF-Y-5006-50517

Data del document
:   11-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * biblioteca

Mitjançant la Resolució de 31 d’agost de 2022, de la Conselleria d’Educació, Cultura i Esport, es van concedir subvencions nominatives corresponents a l’exercici 2022, en concepte de compres de llibres en paper per les biblioteques i agències de lectura públiques a les entitats locals de la Comunitat Valenciana i pels imports que s’indiquen en la mateixa (DOGV 9418, 02.09.2022), en el marc del Pla de recuperació, transformació i resiliència, projecte C24.I02.P04 «Dotació bibliogràfica per les biblioteques i agències de lectura públiques», finançat per la Unió Europea – NextGenerationEU.

D’acord amb el que es preveu en l’apartat nové de la Resolució de 31 d’agost de 2022 i en l’article 171 de la Llei 1/2015, de 6 de febrer, d’hisenda pública, del sector públic instrumental i de subvencions, l’ajuda es va abonar íntegrament de bestreta a la posterior justificació de les despeses.

En l’apartat dotzé es preveu que l’òrgan instructor, «a la vista dels expedients, formularà proposta d’adjudicació, que elevarà a la persona titular, o persona en qui delegue, de la conselleria competent en la matèria, que serà la competent per a resoldre, sense perjuí de les disposicions vigents sobre la delegació de l’exercici de competències. Una vegada realitzada la proposta sobre l’adjudicació i la denegació de la subvenció de les sol·licituds que no complisquen els requisits previstos en aquesta resolució, es resoldrà aquesta. En tot cas, la denegació de la subvenció ha de ser motivada i les raons es faran constar en la indicada resolució. La resolució del procediment serà publicada en el *Diari Oficial de la Generalitat Valenciana*, segons el que disposen la Llei de procediment administratiu comú i l’article 18 de la Llei 38/2003, de 17 de novembre, general de subvencions».

Finalitzat el termini de presentació de sol·licituds, acompanyades de la corresponent documentació, l’òrgan instructor ha formulat proposta d’adjudicació conforme als criteris establits en la mencionada resolució. Vista esta proposta, i de conformitat amb l’apartat dotzé de la mencionada resolució,

RESOLC

*Primer*

Adjudicar a les entitats locals que figuren a l’annex I les ajudes econòmiques per a l'adquisició de material bibliogràfic per a les biblioteques i agències de lectura públiques de les entitats locals de la Comunitat Valenciana, pels imports que figuren en l’esmentat annex, amb el nombre mínim de llibres assignat a cada entitat d’acord amb el que s’estableix en l'Acord del Consell de Ministres de 13 de juliol de 2021.

*Segon*

Excloure'n les entitats locals que s'assenyalen en l’annex II per no haver presentat sol·licitud en el termini establit en l’apartat nové de la Resolució de 31 d’agost de 2022, de la Conselleria d’Educació, Cultura i Esport, per haver-la presentat fora de termini, per no reunir alguna condició prevista en la resolució de concessió o per haver presentat expressament la renúncia en els casos en què així s’especifica.

*Tercer*

D’acord amb el que es preveu en l’apartat nové de la Resolució de 31 d’agost de 2022, de la Conselleria d’Educació, Cultura i Esport, i l’article 171 de la Llei 1/2015, de 6 de febrer d’hisenda pública, del sector públic instrumental i de subvencions, l’ajuda s’ha abonat íntegrament de bestreta a la posterior justificació de les despeses. Per tant, pertocarà la instrucció dels corresponents expedients de reintegrament tal com preveu l’article 172 de la mateixa Llei 1/2015, en relació amb l’apartat catorzé de la resolució de concessió, respecte de les ajudes que suposen una minoració en relació amb els imports concedits en la Resolució de 31 d’agost de 2022, en aplicació dels criteris previstos en els apartats primer, cinquè i sisè d'aquesta resolució i d’acord amb els certificats lliurats pel secretari/ària o interventor/a de l'entitat local previstos en l’apartat huité de la resolució esmentada.

La publicació d’aquesta resolució tindrà els efectes de notificació, d’acord amb el que es disposa en els articles 40 i següents de la Llei 39/2015, d’1 d’octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat, de conformitat amb el que s'estableix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa. La present resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen a continuació:

a) El recurs potestatiu de reposició haurà d’interposar-se davant del mateix òrgan que ha dictat l'acte, en el termini d’un mes a comptar de l'endemà de la publicació de la present resolució en el *Diari Oficial de la Generalitat Valenciana*.

b) El recurs contenciós administratiu haurà de ser interposat davant els jutjats contenciosos administratius de la Comunitat Valenciana en el termini de dos mesos a comptar de l'endemà de la publicació de la present resolució en el *Diari Oficial de la Generalitat Valenciana*.

c) En cas que la persona interessada siga una administració pública, no es pot interposar recurs en via administrativa, sense perjuí del que disposa l’article 44 de la Llei 29/1998, de 13 de juliol, i ha de requerir prèviament l’anul·lació o la revocació d’aquest acte, en el termini de dos mesos comptats des de l’endemà de la notificació o la publicació d'aquest, tenint en compte que això no incideix en la seua executivitat ni interromp els terminis amb vista a la seua fermesa, per no ser substitutiu del règim de recursos en via administrativa.

  

València, 11 de desembre de 2024

(p. d. Resolució 13.04.2022; DOGV 9328, 29.04.2022)

Miquel Nadal Tárrega

Director general de Cultura

Esta disposició conté annexos. Consulteu-ne la versió en PDF.